На основу члана 70. став 1. Закона о енергетској ефикасности и рационалној употреби енергије („Службени гласник РС“, број 40/2021), члана 61. став 5. Закона о становању и одржавању зграда („Службени гласник РС“, број 104/2016 и 9/2020-други закон) и члана 37. став 1. тачка 7.) Статута Града Ниша (''Службени лист Града Ниша'', број 88/2008, 143/2016 и 18/2019),

Скупштина Града Ниша, на седници одржаној дана \_\_\_\_\_\_\_ године, донела је

**О Д Л У К У**

**о бесповратном суфинансирању активности на инвестиционом одржавању и унапређењу енергетских својстава стамбених зграда, породичних кућа и станова**

**у 2022. години**

Члан 1

Овом одлуком уређује се поступак бесповратног суфинансирања активности инвестиционог одржавања и унапређења својстава зграда које Град Ниш суфинансира у складу са обезбеђеним средствима у буџету, начин спровођења поступка доделе средстава, проценат учешћа и услови под којима Град Ниш учествује у финансирању.

Члан 2

Учешће Града Ниша у суфинансирању активности одрживог развоја становања, које у складу са законом представља јавни интерес може износити максимално 50% по сваком појединачно одобреном захтеву.

Члан 3

Финансирање активности које су предмет суфинансирања, обухватају мере инвестиционог одржавања и унапређења својстава зграде и то:

**1) унапређење термичког омотача путем појединачних мера:**

* замена спољних прозора и врата и других транспарентних елемената термичког омотача,
* постављање термичке изолације зидова, крова, таваница изнад отворених пролаза, зидова, подова на тлу и осталих делова термичког омотача према негрејаном простору,
* постављање термичке изолације испод кровног покривача.

**2) унапређење термотехничких система објекта заменом система или дела система ефикаснијим, применом следећих појединачних мера:**

* замене постојећег грејача простора (котао или пећ) ефикаснијим,
* замене постојеће или уградња нове цевне мреже, грејних тела и пратећег прибора,
* уградње топлотних пумпи (грејач простора или комбиновани грејач),
* уградње електронски регулисаних циркулационих пумпи,
* опремањем извора топлоте (радијатора) са термостатским вентилима и осталом неопходном арматуром,
* опремањем система грејања са уређајима за регулацију и мерење предате количине топлоте објекту (калориметри, делитељи топлоте, баланс вентили)
* заменом постојећих и уградњом нових ефикасних уређаја за климатизацију,
* заменом постојећих или уградњом нових система за вентилацију са рекуперацијом топлоте

**3) уградњу соларних колектора у инсталацију за централну припрему потрошне топле воде**

**4) уградњу соларних панела и пратеће инсталације за производњу електричне енергије за сопствене потребе, уградњу двосмерног мерног уређаја за мерење предате и примљене електричне енергије и израду неопходне техничке документације и извештаја извођача радова на уградњи соларних панела и пратеће инсталације за производњу електричне енергије који је у складу са законом неопходан приликом прикључења на дистрибутивни систем.**

 Члан 4

Начин спровођења поступка доделе средстава, проценат учешћа и услови под којима Град учествује у финансирању, уређује се Правилником о суфинансирању мера побољшања енергетске ефикасности (у даљем тексту Правилник) који доноси Градско веће Града Ниша.

Правилником се ближе уређује:

* циљ спровођења мера побољшања енергетске ефикасности;
* критеријуми за расподелу и коришћење средстава;
* начин обезбеђивања финансијских средстава;
* проценат суфинансирања активности;
* начин и услови пријаве на јавни позив и критеријуми за доделу средстава;
* праћење реализације пројекта, извештавање и друге активности од значаја за реализацију пројекта.

Члан 5

Поступак бесповратног суфинансирања спроводи се на основу јавног позива.

Одлуку о спровођењу јавног позива за сваку појединачну меру инвестиционог одржавања и унапређења својстава зграда доноси Градоначелник Града Ниша.

Јавни позив се објављује на званичној интернет страници Града Ниша, огласној табли Града Ниша и у локалним средствима информисања.

Поступак јавног позива спроводи Комисија коју образује Градоначелник Града Ниша.

Члан 6

Одлука ступа на снагу наредног дана од дана објављивања у „Службеном листу Града Ниша“.

Број:

Дана:

С К У П Ш Т И Н А Г Р А Д А Н И Ш А

 ПРЕДСЕДНИК

 др Бобан Џунић

О б р а з л о ж е њ е

Правни основ за доношење ове Одлуке садржан је у Закону о енергетској ефикасности и рационалној употреби енергије, Закону о становању и одржавању зграда и Статуту Града Ниша.

Разлог хитног доношења ове Одлуке је Јавни позив који је расписало Министарство рударства и енергетике Републике Србије 02.02.2022. године, а који се односи на доделу средстава за финансирање Програма енергетске санације стамбених зграда, породичних кућа и станова. Крајњи рок за пријаву по Јавном позиву је 17.02.2022. године, чему претходи доношење ове Одлуке а након тога израда Правилника и Програма енергетске санације.

Обзиром да је Град Ниш заинтересован за учешће у наведеном Јавном позиву, потребно је да испуни услове из Јавног позива, где је измећу осталог наведено да је подносилац пријаве у обавези да достави акт о финансијској подршци унапређењу енергетске ефикасности стамбених зграда, породичних кућа и станова на територији Града Ниша, а који садржи планиране мере везане за спровоћење енергетске санације стамбених зграда, породичних кућа и станова, са одлуком надлежног органа о усвајању наведеног акта.

Средства за реализацију ове Одлуке, у износу од 17.000.000,00 динара, обезбеђена су код Канцеларије за локални економски развој, на позицији 460, функција 620 – Развој заједнице, економска класификација 472 – Накнаде за социјалну заштиту из буџета и у износу од 3.000.000,00 динара, на позицији 461, функција 620 – Развој заједнице, економска класификација 472 – Накнаде за социјалну заштиту из буџета.

На основу горе наведених разлога потребно је да Скупштина Града Ниша усвоји Одлуку о бесповратном суфинансирању активности на инвестиционом одржавању и унапређењу енергетских својстава стамбених зграда, породичних кућа и станова.

Градска управа за комуналне делатности

и инспекцијске послове

В.Д. Начелника

Ненад Николић

 Канцеларијa за локални економски развој

ДИРЕКТОР Душан Радивојевић